Linda-Gail Bekker

Linda-Gail Bekker MBChB, DTMH, DCH, FCP (SA) farfesa ce a fannin likitanci da magani kuma babbar jami'iyyar gudanarwa na Desmond Tutu HIV Foundation. Har ila yau, ita ce Daraktar a Cibiyar HIV ta Desmund Tutu a Jami'ar Cape Town. Ita ce Tsohuwar Shugabar Kungiyar AIDS ta Duniya (2016-18). 

 Rayuwar farko da ilimi 
An haifi Bekker a Zimbabwe.  Ta yi karatun likitanci/magani a jami'ar Cape Town.   Ta yi niyya ta zama ƙwararriyar likita, amma ta kammala aikin jujjuyawar asibiti a KwaZulu-Natal kuma ta kasance mai sha'awar binciken cutar kanjamau da tarin fuka.  Ta ga matasa suna mutuwa daga cutar kanjamau kuma ta ji takaicin yadda ba za ta iya taimaka musu ba.  Cibiyar ta John E. Fogarty International Centre ce ta ɗauki nauyin karatun ta na PhD. Ta yi aiki a Jami'ar Rockefeller akan maganin rigakafi. Mai ba ta shawarar digirin digiri Gilla Kaplan kuma ta ci gaba da aiki da ita har a yau.

 Bincike da aiki 
A cikin shekarar 2009 ta sami lambar yabo ta Royal Society Pfizer Award saboda bincikenta game da cututtukan tarin fuka.   Tallafin ya tallafawa bincikenta a asibitin farko na Nyanga da ke Cape Town. Bekker tana da sha'awar haɗin gwiwa tare da al'ummomi da shirye-shiryen ilimi na jagoranci. Ayyukanta na al'umma na duba don shawo kan kyama da ke da alaka da cutar HIV da tarin fuka. Gidauniyar Desmond Tutu HIV, inda Bekker ke aiki a matsayin Babbar Jami'iyyar Gudanarwa, yana tallafawa rayuwar al'ummomin Afirka ta Kudu mafi talauci.   Mijinta, Robin Wood, yana aiki a matsayin Darakta kuma Shugaba.  Ta haɓaka motar kiwon lafiya ta wayar hannu, wanda aka sani da Tutu tester, wanda ke ba da bincike don daukar masu ciki, hawan jini, ciwon sukari, HIV/AIDS, TB da kiba.   Ita ce Daraktan Cibiyar HIV ta Desmund Tutu a Jami'ar Cape Town, inda ta hadu da mafi kyawun aiki da kuma bayanan tushen shaida game da jiyya da rigakafin matasa a cikin dandamali mai karfi.  Cibiyar kula da lafiya ta kasa ce ke daukar nauyin wannan cibiya.  Ta habaka Zabubbuka don Hanyoyin Rigakafin Matasa a Afirka ta Kudu (CHAMPS); wanda ke kalubalantar halayen samari game da kaciya, yana karfafa mata matasa su yi amfani da maganin hana haihuwa da kuma bincikar rigakafin Pre-exposure prophylaxis.  Ta kuma yi aiki a kan Nazarin Ciki da HIV/AIDS Neman Daidaituwar Nazarin (PHASES) wanda Cibiyar Kiwon Lafiya ta Kasa ta tallafa.  Ta yi nazarin jerin abubuwan da ake amfani da su na maganin cutar kanjamau. Tana jin dadin yin gwajin cutar kanjamau. 

A shekara ta 2016 an zabe ta shugabar kungiyar kanjamau ta kasa da Kasa.   Ta ba da jawabin bude taron a taron kungiyar kanjamau na kasa da Kasa a birnin Paris, inda ta yi magana game da sabbin hanyoyin rigakafin kamar rigakafin cutar kanjamau.  A cikin shekarar 2018 an zaɓe ta a cikin kwamitin shirin rigakafin cutar kanjamau na Kasa da Kasa. Ta damu da yadda Donald Trump ke lalata martanin cutar HIV a duniya. Ta kasance babbar mai magana a ranar AIDS ta duniya. 

Ta ba da gudummawa ga Tattaunawar. Bekker tana jin daɗin yin zane kuma ta yi amfani da wasan kwaikwayo na titi a cikin aikinta na al'umma. 

Bekker tana aiki a matsayin mai ba da shawara ga Tsarin Gaggawa na Shugaban Kasa don Taimakon AIDS. (President's Emergency Plan for AIDS Relief)

 CUTAR COVID 19 
Bekker ita ce babbar mai binciken, tare da Glenda Gray, na gwajin Sisonke wanda ke da nufin baiwa ma'aikatan kiwon lafiya a Afirka ta Kudu damar samun rigakafin COVID da wuri.  Gwajin gwaji na asibiti na budadden lokaci na 3b ya gudana daga ranar 17 ga watan Fabrairu 2021  zuwa ranar 15 ga watan Mayu 2021,  tare da allurai 478 733 da aka bai wa ma'aikatan kiwon lafiya.  Binciken ya gwada ingancin rigakafin Jansen (J&J) lokacin da aka gudanar da shi a kan babban sikelin a karkashin yanayin Afirka ta Kudu.

 Manazarta